Keywords

Summary



Keywords

1. Tühistamishagi – Füüsilised või juriidilised isikud – Neid otseselt ja isiklikult puudutavad aktid – Komisjoni otsus, millega lõpetatakse menetlus riigiabi valdkonnas – Abi saanud ettevõtjaga konkureeriv ettevõtja – Hagi esitamise õigus – Tingimused

(ELTL artikli 108 lõige 2 ja ELTL artikli 263 neljas lõik)

2. Tühistamishagi – Füüsilised või juriidilised isikud – Neid otseselt ja isiklikult puudutavad aktid – Riigiabi käsitlev otsus – Ettevõtjate kollektiivseid huve kaitsma volitatud kutseühingu esitatud hagi – Vastuvõetavus – Tingimused

(ELTL artikli 108 lõiked 2 ja 3 ning ELTL artikli 263 neljas lõik)

3. Tühistamishagi – Füüsilised või juriidilised isikud – Neid otseselt ja isiklikult puudutavad aktid – Komisjoni otsus, millega tunnistatakse abi siseturuga kokkusobivaks – Oma liikmete kollektiivseid huve kaitsma volitatud kutseühingu esitatud hagi – Kutseühingu liikmete isiklik puutumus – Kutseühingu kohustus tõendada, et tema liikmed on oluliselt puudutatud – Puudumine – Vastuvõetamatus

(ELTL artikli 108 lõiked 2 ja 3 ning ELTL artikli 263 neljas lõik)

4. Tühistamishagi – Füüsilised või juriidilised isikud – Üldkohaldatav akt, mis ei sisalda rakendusmeetmeid – Mõiste – Õiguskaitsevahendid selliste aktide vastu

(ELTL artikli 108 lõiked 2 ja 3 ning ELTL artiklid 267 ja 277)

5. Tühistamishagi – Füüsilised või juriidilised isikud – Üldkohaldatav akt, mis ei sisalda rakendusmeetmeid – Komisjoni otsus, millega tunnistatakse abi siseturuga kokkusobivaks – Liidu kohtule esitatud hagi vastuvõetamatus – Õigus tõhusale kohtulikule kaitsele – Kohustus kasutada nende meetmete vaidlustamiseks siseriiklikke õiguskaitsevahendeid

(ELTL artikli 263 neljas lõik ja ELTL artikkel267)

Summary

1. Vt otsuse tekst.

(vt punktid 31–33, 41 ja 42)

2. Vt otsuse tekst.

(vt punkt 37)

3. Mis puutub oma liikmete kollektiivseid huve kaitsma volitatud kutseühingu esitatud hagi komisjoni sellise otsuse peale, millega tunnistatakse abi siseturuga kokkusobivaks, siis ei pea liidu kohus asja vastuvõetavuse kontrolli staadiumis võtma lõplikku seisukohta hageja liikmete ning asjaomast abi saanud ettevõtja vaheliste konkurentsialaste suhete kohta. Üksnes kutseühing peab esitama asjakohasel viisil põhjused, millest tulenevalt võib kõnealune abi kõnealusel turul oluliselt ühe või mitme tema liikme positsiooni mõjutades nende õiguspäraseid huve kahjustada.

Kui kutseühing ei ole ühelt poolt tõendanud, et vaatluse all oleva abimeetme tagajärjed ei mõjuta tema liikmeid ainult selle objektiivse asjaolu tõttu, et nad on internetiväliselt mänge pakkuvad ettevõtjad, samamoodi nagu kõiki teisi ettevõtjaid, kes on samasuguses olukorras, ega teiselt poolt seda, kui suur võib kõnealuse abimeetme mõju olla tema liikmete majanduslikule olukorrale, ei ole ta seega tõendanud, et see abimeede võib põhjustada ühele või mitmele tema liikmetest asjaomasel turul olulist kahju. Seega ei puuduta vaidlustatud otsus ei kutseühingu liikmeid ega seetõttu ka teda ennast isiklikult.

(vt punktid 40 ja 52)

4. Vt otsuse tekst.

(vt punktid 54–57)

5. Otsus, millega komisjon tunnistab abi siseturuga kokkusobivaks, kus ei ole välja toodud siseturuga kokkusobivaks tunnistamise eriomaseid ja konkreetseid tagajärgi iga maksukohustuslase jaoks ja kust tuleneb, et siseriiklik ametiasutus lükkas mängumaksuseaduse jõustumine edasi seniks, kuni komisjon on selles asjas vastu võtnud lõpliku otsuse vastavalt ELTL artikli 108 lõikele 3, sisaldab rakendusmeetmeid.

Nimelt on komisjoni otsuse eriomased ja konkreetsed tagajärjed maksukohustuslastele väljendatud siseriiklikes õigusnormides ehk mängumaksuseaduses, millega kõnealune abimeede liikmesriigi õigusesse üle võeti, ja selle seaduse rakendusaktides, kus on kehtestatud maksukohustuslaste tasumisele kuuluva maksu suurus, ja mis kujutavad endast sellisena rakendusmeetmeid, mida sisaldab vaidlusalune otsus ELTL artikli 263 neljanda lõigu viimase lauseosa tähenduses. Need aktid oleks pidanud jõustuma pärast vaidlustatud otsuse vastuvõtmist, et asjaomane abikava oleks saanud põhjustada maksukohustuslastele tagajärgi. Kuna neid akte oli võimalik vaidlustada siseriiklikus kohtus, oli maksukohustuslastel võimalik pöörduda kohtusse, ilma et nad oleksid sunnitud käituma õigusvastaselt. Nimelt võisid nad siseriiklikus kohtus väita, et vaidlustatud otsus on tühine, ja paluda siseriiklikul kohtul esitada ELTL artikli 267 alusel selle kohta eelotsuse küsimus Euroopa Kohtule. Järelikult ei ole selle otsuse peale esitatud hagi puhul täidetud ELTL artikli 263 neljandas lõigus kehtestatud vastuvõetavuse tingimused.

(vt punktid 58–60)